Α4-0046/96

Πρόταση κανονισμού του Συμβουλίου που αφορά την υποβολή από τα κράτη μέλη στατιστικών για την παραγωγή υδατοκαλλιέργειας (COM(95)0394 - C4-0444/95 - 95/0231(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Έκτη αιτιολογική σκέψη

>Αρχικό κείμενο>

Ότι η ειδική μέθοδος κατάρτισης των κοινοτικών στατιστικών των σχετικών με την παραγωγή υδατοκαλλιέργειας, που βασίζεται στα εθνικά στατιστικά συστήματα, απαιτεί ιδιαίτερα στενή συνεργασία μεταξύ της Επιτροπής και των κρατών μελών και ιδιαίτερα στο πλαίσιο της Μόνιμης Επιτροπής Γεωργικών Στατιστικών που συστάθηκε με την απόφαση αριθ. 72/279/ΕΟΚ,

>Κείμενο μετά την ψηφοφορία στο ΕΚ>

Ότι η ειδική μέθοδος κατάρτισης των κοινοτικών στατιστικών των σχετικών με την παραγωγή υδατοκαλλιέργειας, που βασίζεται στα εθνικά στατιστικά συστήματα, απαιτεί ιδιαίτερα στενή συνεργασία μεταξύ της Επιτροπής και των κρατών μελών και ιδιαίτερα στο πλαίσιο της Μόνιμης Επιτροπής Γεωργικών Στατιστικών που συστάθηκε με την απόφαση αριθ. 72/279/ΕΟΚ(1), σε περίπτωση που δεν συσταθεί μία ανάλογη επιτροπή που θα είναι αρμόδια για τη συγκέντρωση των στατιστικών για την παραγωγή αλιείας και υδατοκαλλιέργειας,

(Τροπολογία 2)

Άρθρο 5, παράγραφος 2

>Αρχικό κείμενο>

2. Σε περίπτωση κατά την οποία η συμπερίληψη ενός συγκεκριμένου τομέα της υδατοκαλλιέργειας θα δημιουργούσε στις εθνικές αρχές δυσκολίες δυσανάλογες με τη σπουδαιότητα του τομέα στο εν λόγω κράτος μέλος, είναι δυνατή η χορήγηση παρέκκλισης, σύμφωνα με τη διαδικασία που καθορίζεται στο άρθρο 7, η οποία θα επιτρέπει στο εν λόγω κράτος μέλος να μην συμπεριλάβει στοιχεία για τον εν λόγω τομέα στα υποβαλλόμενα εθνικά στοιχεία.

>Κείμενο μετά την ψηφοφορία στο ΕΚ>

2. Σε περίπτωση κατά την οποία η συμπερίληψη ενός συγκεκριμένου τομέα της υδατοκαλλιέργειας θα δημιουργούσε στις εθνικές αρχές δυσκολίες δυσανάλογες με τη σπουδαιότητα του τομέα στο εν λόγω κράτος μέλος, είναι δυνατή η χορήγηση παρέκκλισης.

(Τροπολογία 3)

Άρθρο 5, παράγραφος 3

>Αρχικό κείμενο>

3. Οι παρεκκλίσεις που χορηγούνται σύμφωνα με την παράγραφο 2 δεν μπορούν να υπερβαίνουν τα τρία έτη, μπορούν, όμως, να παραταθούν για περαιτέρω τριετείς περιόδους. Κατά την υποβολή αιτήματος παράτασης, το κράτος μέλος διαβιβάζει στην Επιτροπή τα αποτελέσματα δειγματοληπτικής έρευνας που θα καταδεικνύει τα προβλήματα που προκύπτουν κατά την εφαρμογή του κανονισμού. Το αίτημα στη συνέχεια θα υπόκειται στη διαδικασία που ορίζεται στο άρθρο 7.

>Κείμενο μετά την ψηφοφορία στο ΕΚ>

3. Οι παρεκκλίσεις που χορηγούνται σύμφωνα με την παράγραφο 2 δεν μπορούν να υπερβαίνουν τα τρία έτη, μπορούν, όμως, να παραταθούν για περαιτέρω τριετείς περιόδους. Κατά την υποβολή αιτήματος παράτασης, το κράτος μέλος διαβιβάζει στην Επιτροπή τα αποτελέσματα δειγματοληπτικής έρευνας που θα καταδεικνύει τα προβλήματα που προκύπτουν κατά την εφαρμογή του κανονισμού.

(Τροπολογία 4)

Άρθρο 6

>Αρχικό κείμενο>

Οι ρυθμίσεις για την εφαρμογή του παρόντος κανονισμού συμπεριλαμβανομένων των τροποποιήσεων του μορφότυπου διαβίβασης του παραρτήματος 1, των ορισμών του παραρτήματος 2 και του καταλόγου ειδών του παραρτήματος 2, θα καθορισθούν από την Επιτροπή ύστερα από διαβουλεύσεις με την Μόνιμη Επιτροπή Γεωργικών Στατιστικών με βάση τη διαδικασία που καθορίζεται στο άρθρο 7.

>Κείμενο μετά την ψηφοφορία στο ΕΚ>

Οι ρυθμίσεις για την εφαρμογή του παρόντος κανονισμού συμπεριλαμβανομένης της χορήγησης παρεκκλίσεων, των τροποποιήσεων του μορφότυπου διαβίβασης του παραρτήματος 1, των ορισμών του παραρτήματος 2 και του καταλόγου ειδών του παραρτήματος 2, θα καθορισθούν από την Επιτροπή ύστερα από διαβουλεύσεις με την Μόνιμη Επιτροπή Γεωργικών Στατιστικών (στο εξής αποκαλούμενη «η επιτροπή») με βάση τη διαδικασία που καθορίζεται στο άρθρο 7.

(Τροπολογία 5)

Άρθρο 7, παράγραφος 1

>Αρχικό κείμενο>

1. Σε περίπτωση που πρέπει να τηρηθεί η διαδικασία που καθορίζεται στο εν λόγω άρθρο, ο πρόεδρος παραπέμπει το θέμα στη Μόνιμη Επιτροπή Γεωργικών Στατιστικών (στο εξής αποκαλούμενη «η επιτροπή») είτε κατόπιν δικής τους πρωτοβουλίας, είτε ύστερα από αίτημα του εκπροσώπου ενός κράτους μέλους.

>Κείμενο μετά την ψηφοφορία στο ΕΚ>

Διαγράφεται

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου που αφορά την υποβολή από τα κράτη μέλη στατιστικών για την παραγωγή υδατοκαλλιέργειας (COM(95)0394 - C4-0444/95 - 95/0231(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0394 - 95/0231(CNS) ((ΕΕ C 327, 07.12.1995, σελ. 28 )),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 43 της Συνθήκης ΕΚ (C4-0444/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Αλιείας (A4-0046/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο να ενημερώσει το Κοινοβούλιο σε περίπτωση που προτίθεται να απομακρυνθεί από το κείμενο που ενέκρινε[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.